cyanic-selkie/wikianc huggingface dataset:
Arsen
Helse
Arsen og de fleste uorganiske arsenforbindelser (særlig arsenikk) er giftige og kan føre til både akutt og kronisk arsenforgiftning. Arsen utskilles hovedsakelig av nyrene og kan dermed påvises i urinen allerede 2 timer etter inntak, og vil vanligvis være til stede i kroppen fra noen dager til flere uker, avhengig av mengde og hvilken arsenforbindelse det dreier seg om. Selv om arsen er giftig for de fleste levende organismer, er det oppdaget mikroorganismer som har evnen til å erstatte fosfor i biomolekyler som DNA, ATP og lipider med arsen. En påstand som har blitt tilbakevist i senere tid.
Oseaniamesterskapet i håndball for kvinner 2016
Oseaniamesterskapet i håndball for kvinner 2016 ble arrangert i Sydney i Australia i 2016.
Harry Espeseter
Han vant tre NM-gull, seks NM-sølv og to NM-bronse i perioden 1981–1992.
Ulla Kneppen
Ulla Gundersen Kneppen (født Ulla Gundersen 20. januar 1959) er en tidligere norsk fotballspiller som representerte Trondheims-Ørn, Bardufoss og BUL. Hun ble cupmester tre ganger (1979, 1980 og 1982) med BUL.
Hun spilte også 27 kamper for det norske landslaget.
Hallam Tennyson
Hallam Tennyson var en britisk aristokrat som var Australias andre generalguvernør, fra 1903 til 1904. Før det var han guvernør i Sør-Australia, fra 1899 til 1902.
Alexander Blonz
Alexandre Christoffersen Blonz er en norsk håndballspiller som spiller for GOG Håndbold fra sesongen 2023/2024. Han spilte på det norske landslaget som tok sølv i VM 2019 og bronse i EM 2020.
Karriere
Blonz spilte for Viking Håndball da han ble tatt ut på rekruttlandslaget sommeren 2018, men det var likevel en stor overraskelse da landslagssjef Christian Berge valgte å ta ham med i sin tropp til håndball-VM 2019. I de innledende kampene fikk han også mye spilletid, og ble kåret til banens beste spiller i kampen mot Chile som Norge vant 41–20 og hvor Alexander Blonz skåret åtte av målene. Han spilte også på Norges lag som tok bronse i EM 2020.
Annet
Blonz var elev ved Stavanger katedralskole.
Hexodon
Hexodon er en slekt av biller som hører til familien skarabider (Scarabaeidae). De hører til underfamilien hornbiller (Dynastinae).
Utseende
Middelsstore (10-20 millimeter), korte og brede, matte, mørke biller med kraftige bein. Disse artene mangler horn eller knøler på hodet. Dekkvingene er påfallende brede, med tydelige punktstriper. Dekkvingene har en flat brem langs ytterkanten, denne er ofte rødlig.
Utbredelse
Slekten finnes bare på Madagaskar.
Georg Sinclair (leiesoldat)
Georg Sinclair (ca. 1580-1612) var en skotsk leiesoldat som kjempet i Kalmarkrigen, og ble posthumt kjent i Norge og på Færøyene gjennom balladen Sinklarvisa.
Tidlig liv
Georg Sinclair var uekte sønn av en Caithness laird, David Sinclair av Stirkoke, og nevø av Jarlen av Caithness. Han ble utdannet i Edinburgh og i 1595 deltok i et mytteri som endte med at byens offiserer stormet skolen.
Karriere
Som mange av hans landsmenn søkte Sinclair rikdom og berømmelse som leiesoldat i Europa. Da Jakob VI vedtok en resolusjon i 1607 som tillot hans soldater å selge sine tjenester i utlandet, satte Sinclair opp en militær styrke av menn fra sin klan.
Havsa
Havsa er en by med 18 881 innbyggere (2017) i den tyrkiske provinsen Edirne. Den ligger nord for Uzunköprü, sør for Süloğlu, sørøst for Edirne og vest for Lüleburgaz.
Kollektivt lederskap
Kollektivt lederskap er en form for maktfordeling i en organisasjonsstruktur.
Kina
Kollektivt lederskap i Kina og Kinas kommunistparti (KKP) anses å ha startet med Deng Xiaoping mot slutten av 1970-årene, da han oppfordret politbyrået til å styre etter konsensus for å unngå autoritærismen under Maoistene. Kommunistpartiets generalsekretær Jiang Zemin etablerte seg selv formelt som «den fremste blant likemenn». Denne æraen med kollektivt lederskap anses å ha endt med Xi Jinping, etter avskaffelsen av maksgrensen på mandatperioder i 2018.
Den nåværende sentrale autoriteten i Kina og KKP er konsentrert i politbyråets stående komité, som består av syv medlemmer fra Kommunistpartiet og ledes av partiets generalsekretær.
Generalsekretæren har fått mer makt under Xi Jinpings administrasjon.
Vietnam
Moderne Vietnam har ikke én overordnet leder, og makten blir delt mellom partiets generalsekretær, Vietnams president og statsminister, samt politiske organer som kommunistpartiets politbåry, sekretariat og sentralkomité.
Eksempler i andre partier
Grønne og sosialistiske partier arbeider ofte med kollektivt lederskap, med flere ledere eller talspersoner. Blant grønne partier blir dette ofte forklart med bevegelsens fokus på kjønnslikestilling og at konsensus bør styre politikken.
Nils Slaatto
Nils Slaatto (født 22. juni 1923, død 16. mars 2001) var en norsk arkitekt.
Biografi
Perioden etter krigen bød på tallrike oppgaver. De mest krevende var gjenoppbyggingen av Nord-Norge etter at den brente jords taktikk var benyttet der i de siste fasene av krigen. Slaatto deltok i gjenreisningen av Finnmark som distriktsarkitekt i Vadsø og Tana fra 1948 til 1950.
I 1949 giftet Slaatto seg med Margit Bleken fra Trondheim, søster til den kjente norske kunstneren Håkon Bleken. Da de flyttet til Oslo begynte Slaatto som leder av Bøndenes Bygningskontor. Her møtte han arkitekten Kjell Lund som også kom fra Lillehammer, og som i tillegg også hadde fått sin utdannelse ved Norges tekniske høgskole.
Som unge hadde både Slaatto og Lund vandret rundt på Maihaugen. De var påvirket av denne norske trearkitekturen, i det de tilpasset gamle teknikker til moderne produksjonskrav. Et eksempel er «Ålhytta» i Hallingdal, tegnet i samarbeid med Jon Haug.
I 1957 ble Lund og Slaatto invitert til å delta i en lukket konkurranse om utvidelsen av fylkeslandbruksskolen i Hvam i Akershus. I 1958, etter å ha vunnet konkurransen, var det mulig for dem å starte arkitektfirmaet Kjell Lund og Nils Slaatto, et partnerskap som varte i fire tiår. Arkitektfirmaet stod blant annet bak St. Hallvard kirke og kloster i Oslo, som de ble tildelt Sundts premie for i 1966-69 og Houens fonds diplom for i 1975, og som ble fredet 29. januar 2012. I 1988 skiftet selskapet navn til Lund & Slaatto Arkitekter AS. Kjell Lund var en arkitekt/partner i Lund & Slaatto Arkitekter AS inntil høsten 2002.
Lendeparken
Lendeparken er en park i Stavanger, anlagt til ære for byoriginalen, livskunstneren og menneskevennen Lars Lende.
Lendeparken ligger oppe i bakken på vestsiden av Vågen, som danner inngangen fra sør mot Gamle Stavanger. Sør for parken går Lars Hertervigs gate mot kommuneadministrasjonen og hovedpostkontoret.
I parken er det en lekeplass og flere statuer:
Morten Sandøy
Morten Sandøy (født 24. februar 1964 i Førde) er en norsk journalist og programleder som har vært ansatt i TV 2 siden i 1992. Han har primært vært tilknyttet TV 2 Nyhetene og nyhetssendingene i TV 2 Nyhetskanalen.
Som tenåring hadde Sandøy en liten birolle i den norske dramafilmen Martin (1981).
Sandøy ble gift 1997 med Andrine (pikenavn: Hansen) fra Balestrand.
Serrognathus (Eurytrachelus) daedalion
Serrognathus daedalion (også kjent som Dorcus daedalion) er en bille som hører til familien hjortebiller (Lucanidae) i gruppen skarabider (Scarabaeoidea).
Levevis
Larvene utvikler seg i råtne trestammer, hunnene legger egg i døde trestammer med hvitråte.
Systematisk inndeling
Arten blir ofte plassert i slekten Dorcus.
Bærum bibliotek
Bærum bibliotek er et folkebibliotek med hovedkontor på Bekkestua.
Gu (forvaltningsenhet)
I Sør-Korea er det først og fremst de største byene som inndeles i «Gu» (og deretter «Dong»). Byer som Busan, Daegu, Incheon og Ulsan inndeles også i de mindre urbane områdene «Gun» (fylker).
Bærum bibliotek
Historikk
Den første kommunale folkeboksamlingen åpnet på Stabekk den 27. januar 1909. Samme år åpnet også folkeboksamlingen i Sandvika. På 1930-tallet åpnet en rekke mindre utlånsstasjoner, blant annet på Fossum, Snarøya, Jar, Haslum, Grav, Tanum, Lysaker, Bryn og Bærums Verk. I 1961 flyttet folkeboksamlingen i Sandvika inn i den nybygde Kinogården og ble hovedbibliotek. I 1972 åpnet Eiksmarka bibliotek i det nybygde Velferdshuset. I 1981 ble Bekkestua bibliotek innviet og ble hovedbibliotek. I 1987 åpnet Rykkinn bibliotek i Grendehuset. I 1990 flyttet Sandvika bibliotek inn i Kommunegården og ble Norges største filial.
Gu (forvaltningsenhet)
Byer med en befolkning under 500 000 deles ikke inn i «Gu», men direkte i den mindre enheten «Dong». «Gu» håndterer mange av oppgavene som er håndtert av en byadministrasjon i andre land. «Gu» i Suwon, Cheongju og Jeonju har imidlertid mindre makt enn tilsvarende i Seoul og andre storbyer.
Bohrium
Bohrium er et kunstig fremstilt radioaktivt grunnstoff med atomnummer 107 og kjemisk symbol Bh.
Historie
Bohrium ble fremstilt for første gang i 1976 av en sovjetisk forskergruppe ved Joint Institute for Nuclear Research i Dubna, og senere av en tysk forskergruppe ledet av Peter Armbruster og Gottfried Münzenberg ved Gesellschaft für Schwerionenforschung (Instituttet for forskning på tunge ioner) i Darmstadt, Tyskland ved å kaldfusjonere 209Bi (vismut) og 54Cr (krom):
20. serierunde i Premier League 2006/07
20. serierunde i Premier League 2006/07 begynner med tre kamper kl. 14:00 den 26. desember. Runden avsluttes med Charlton Athletic hjemme mot Fulham FC kl. 21:00.
Bohrium
Historie
Stoffet er oppkalt etter den danske fysikeren Niels Bohr.
Bergkamen
Bergkamen er en by i Tyskland i delstaten Nordrhein-Westfalen med rundt 50 000 innbyggere. Byen ligger i kreisen Unna ved elven Lippe, omtrent 15 km nordøst for Dortmund og 15 km sørvest for Hamm.
Bohrium
Egenskaper
Bohrium er et radioaktivt transisjonsmetall. Stoffet er komplisert og kostbart å fremstille, og dette kombinert med den korte halveringstiden gjør at det er forsket lite på bohriums fysiske og kjemiske egenskaper. Det antas at det ved romtemperatur er et fast stoff, og at det har likhetstrekk med rhenium.
Bergkamen
Bergkamen er en forholdsvis ny by i den østlige delen av Ruhrområdet og ble grunnlagt i 1966 da fem mindre kommuner ble slått sammen. Historien til byen går derimot tilbake til romartiden, noe man kan se i Bergkamen kommunemuseum.
Bohrium
Isotoper
Bohrium har ingen kjente stabile isotoper. Hittil er 9 isotoper kjent, og de mest stabile av de som har er 273Bh og 274Bh med halveringstid 90 minutter (beregnet), og 275Bh med halveringstid 40 minutter (beregnet). Alle de resterende isotopene har halveringstider kortere enn 1 minutt, og de fleste kortere enn 1 sekund. Minst én av isotopene, 261Bh kan nedbrytes ved spontan kjernespalting (fisjon).
CAS-nummer:54037-14-8
Forekomst
Bohrium forekommer ikke naturlig, men fremstilles i laboratorier.
Krigsadvokat
Krigsadvokat er tittelen for en militær embedsmann som fører aktoratet i militære straffesaker. Krigsadvokatene er underordnet generaladvokaten (tidligere kalt generalkrigsadvokaten). Krigsadvokater må ha juridisk embedseksamen.
Terje Sinding
Terje Sinding (født 1945 i Stavanger) er en norsk oversetter som har bodd i Frankrike siden 1969. Han er bosatt i Montpellier. Han er kjent for å ha oversatt skandinavisk dramatikk og litteratur til fransk.
Terje Sinding var elev ved Stavanger katedralskole. Han har doktorgrad om Henrik Ibsens dramatikk. Tidligere har han arbeidet ved teateret Comédie-Française i Paris, samt forelest ved Université de Paris X-Nanterre. Sinding oversetter fra dansk, norsk og svensk til fransk.
Av norske forfattere har han oversatt verk av blant andre Fredrik Brattberg, Tomas Espedal, Eivind Hofstad Evjemo, Hans Herbjørnsrud, Henrik Ibsen, Jon Fosse, Arne Lygre, Cecilie Løveid, Olaug Nilssen, Per Petterson, Geir Pollen, Tore Renberg, Petter Rosenlund, Øystein Stene og Demian Vitanza.
Sinding ble i 2011 utnevnt til ridder av 1. klasse av Den Kongelige Norske Fortjenstorden «for fortjenstfullt virke for norsk litteratur og samtidsdrama i Frankrike».
Obstfelders plass (Stavanger)
Obstfelders plass i Stavanger ble anlagt i 1999 i forbindelse med 100-årsjubileet for dikteren Sigbjørn Obstfelder død. I dette området ligger Kongsgata, hvor Sigbjørn Obstfelders barndomshjem lå. Plassen ligger mellom Kongsgata, Hetlandsgata og Pedersbakken.
Stacey Porter
Stacey Porter (født 29. mars 1982 i Tamworth i New South Wales) er en australsk softballspiller som deltok i de olympiske leker 2004 i Athen og 2008 i Beijing.
Porter vant en olympisk sølvmedalje i softball under sommer-OL 2004 i Athen. Hun var med på det australske laget som kom på andreplass i softballturneringen bak USA. Australia tapte finalen til USA med 1-5.
Fire år senere, under sommer-OL 2008 i Beijing, vant hun en bronsemedalje med det australske softballdamelandslaget. De kom på tredjeplass bak Japan og USA.
Elin Sværen
Elin Sværen (født 3. august 1957) er en tidligere norsk fotballspiller som representerte BUL. Hun ble cupmester tre ganger (1978, 1979, 1980) med BUL.
Hun spilte også 7 kamper for det norske landslaget.
Caloocan
Caloocan, alternativt skrevet Kalookan (tagalog: Lungsod ng Kalookan), er en by på øya Luzon på Filippinene. Byen er den tredje største byen i landet, med i omkring 1,58 millioner innbyggere ifølge folketellingen i 2015. Kalookan hører med i storbyområdet Metro Manila og er delt i to deler, den sørlige og minste delen ligger inne i metropolen, mens den større og nordlige delen utgjør et randområde til metropolen.
Stripet havabbor
Stripet havabbor (Morone saxatilis) er en fiskeart.
Den har en langstrakt, sølvfarget kropp med to små ryggfinner. Langs kroppsidene er det sju–åtte smale, mørke striper. Vanlig lengde er opptil 120 cm. Maksimal lengde er 200 cm, og maksimal vekt er 57 kg.
Arten er naturlig utbredt langs Nord-Amerikas atlanterhavskyst fra St. Lawrence i Canada til St. Johns i Florida, samt i den nordlige delen av Mexicogolfen fra Florida til Louisiana. Den lever i kystfarvann, men går ofte opp i elver for å gyte. Det finnes også stasjonære bestander i ferskvann.
Stripet havabbor er en populær sportsfisk, og det blir også drevet oppdrett av arten. Den er derfor blitt satt ut i mange nye områder. Den er blitt vanlig langs Nord-Amerikas stillehavskyst fra Britisk Columbia til Baja California. Arten er også blitt satt ut i Europa, men har ikke klart å etablere seg i denne verdensdelen.
Hassium
Hassium er et kunstig fremstilt radioaktivt grunnstoff med kjemisk symbol Hs og atomnummer 108.
Historie
Hassium ble fremstilt første gang i 1984 av en tysk forskergruppe ledet av Peter Armbruster og Gottfried Münzenberg ved Gesellschaft für Schwerionenforschung (GSI) i Darmstadt, Tyskland. Gruppen bombarderte en 208Pb (bly) med 58Fe (jern)-kjerner, noe som ga 3 atomer av 265Hs:
Andrij Serdinov
Han representerte Ukraina under Sommer-OL 2004 i Athen, der han tok bronse på 100 meter butterfly.
Hassium
Historie
Den tyske forskergruppen foreslo selv navnet «hassium» som er avledet av Hassias, det latinske navnet for Hessen, delstaten der forskningsinstitutt GSI ligger. Grunnstoffet fikk i første omgang navnet unniloctum (kvasi-latinisering av tallene en-null-åtte) og kjemisk symbol Uno, inntil IUPAC i 1994 anbefalte at det ble kalt hahnium etter den tyske kjemikeren Otto Hahn. Senere, i 1997, ble navnet «hassium» anerkjent internasjonalt. Tidligere er grunnstoffet også blitt kalt eka-osmium.
Egenskaper
Hassium er et radioaktivt transisjonsmetall og er forventet å ha kjemiske likhetstrekk med osmium. Et internasjonalt forsker-team greide i 2001 å fremstille hassiumoksid, og rakk å undersøke noen av stoffets egenskaper før det ble nedbrutt. Som ventet viste det likhetstrekk med osmiumoksid, men med høyere smeltepunkt.
Siden svært lite er fremstilt av stoffet, er de fleste kjemiske og fysiske egenskapene fortsatt ukjente.
Isotoper
Av de 10 isotopene som hittil er kjent eller beregnet, er alle ustabile (og dermed radioaktive). De mest stabile er beregnet til å være 276Hs med halveringstid 1 time, 274Hs med halveringstid 1 minutt, 271Hs og 272Hs med halveringstid 40 sekunder. Alle de resterende isotopene har halveringstider kortere enn 10 sekunder, og de fleste kortere enn 1 sekund. Flere av isotopene kan nedbrytes ved spontan kjernespalting (fisjon).
CAS-nummer 54037-57-9.
Forekomst
Hassium forekommer ikke naturlig, men blir kunstig fremstilt i laboratorier.
Anvendelse
Hassium har per i dag ingen anvendelse, bortsett fra forskningsformål.
Trondheim kulturskole
Trondheim kulturskole er en kommunal kulturskole i Trondheim, opprettet i 1973. Sammen med Trøndelag musikkonservatorium er skolen en videreføring av den privateide Trondhjems Musikskole etablert i 1911.
I den første tiden ga skolen et tilbud kun i musikk og het Trondheim kommunale musikkskole. I 1998 ble tilbudet utvidet til andre kunstuttrykk og navnet ble endret til Trondheim kommunale musikk- og kulturskole. I 2009 endret skolen navn til Trondheim kommunale kulturskole, og siden videre til Trondheim kulturskole.
Undervisningstilbud
Skolen har i dag 400 elevplasser, og gir et bredspektret undervisningstilbud i musikk, visuelle kunstfag, teater, sirkus og dans. Skolen har et utstrakt samarbeid med skole- og utdanningsinstitusjoner i kommunen og med det frivillige og profesjonelle kulturlivet i Trondheim. Undervisningen foregår på 38 forskjellige skoler, med hovedsete i byens kulturhus, Olavskvartalet. Kulturskolen arbeider etter den nasjonale rammeplan for kulturskolene.
Ideologi
Kulturskolens aktivitet er bygd på grunnidéen om at musikk- og kulturfag er like viktige som matematikk og språkfag.
Kulturskolens grunnlagsfilosofi, og de verdier skolen søker å fremme er:
Ved Trondheim kulturskole er samspill i ulike grupperinger en høyt prioritert aktivitet. Samspill i denne sammenheng er alt fra flerhendig piano, klassiske kammerensembler til varierte bandkonsept. En annen prioritert aktivitet er opptredener i form av forestillinger, utstillinger og konserter. Det kan være kulturinnslag i forbindelse med møter/konferanser; månedens bilde på Rådhuset eller det faste kunstneriske innslaget ved bystyremøtene. Årlig har kulturskolens elever ca 300 offentlige opptredener. Konserter/ forestillinger/ utstillinger betraktes som «hjertet» i virksomheten.
Edoardo Affini
Edoardo Affini (født 24. juni 1996 i Mantova) er en italiensk profesjonell landeveissyklist som representerer Team Jumbo-Visma.
Under EM i landeveissykling 2014 i Herning tok han EM-gull i fellesstart for junior.
Under EM i landeveissykling 2019 i Alkmaar tok han først EM-bronse for Italia i miksstafett og senere én individuell bronsemedalje i temporitt for senior bak belgiske Remco Evenepoel og danske Kasper Asgreen.
DS-39
DS-39 (Дегтярёва Станковый образца 1939 года) er et maskingevær fra Sovjetunionen.
Våpenet ble designet av Vasily Degtyaryov, og var i bruk under andre verdenskrig. Arbeidet med designet ble begynt i 1930, og den ble approbert av Den røde armé i september 1939. Omtrent 10 000 eksemplarer ble laget mellom 1939 til 1941. Våpenet var mislykket og derfor ble produksjonen stanset helt i juni 1941, etter Tysklands invasjon av Sovjet. Istedenfor satt fabrikkene igang igjen produksjonen av det eldre M1910 Maxim maskingeværet.
Benito Lorenzi
Benito Lorenzi (født 20. desember 1925 i Buggiano, død 3. mars 2007) var en italiensk fotballspiller.
DS-39
200 stk ble tatt av finske styrker i 1941 og ble så brukt av dem.
Benito Lorenzi
Karriere
I 1947 gikk Lorenzi fra Empoli til Inter, som han vant Serie A med i både 1953 og 1954. Som landslagsspiller fikk han 14 landskamper for, og scoret fire mål. Han spilte på øverste nivå i Italia til 1956.
Okhotnik
Okhotnik (originaltittel: Охотник) er en russisk film fra 2011, regissert av Bakur Barkuradze.
Handling
Ivan Dunaev er en bonde som mater smågrisene sine, gjør papir-arbeid, fikser traktoren og veier alt kjøttet han skal ta med seg i den gamle pickupen til et marked for å selge. Han har en kone, en tenåringsdatter, og en ung sønn. Han elsker å gå på jakt, og hans tilværelse dreier seg om disse tingene.
Så, en dag, kommer to nye arbeidere til området - Lyuba og Raya - fra den lokale fengselskolonien, til gården hans. Ting forandrer seg snart ved gården, selv om Ivan ikke legger merke til disse forandringene i begynnelsen.
Romanias politi
Det rumenske politi er den nasjonale politistyrken i Romania. Det er underlagt innenriksdepartementet og ledes av en generalinspektør med rang som statssekretær.
Plikter
Det rumenske politiet er ansvarlig for:
Karl Sletsjøe
Karl Sletsjøe (1912–1963) er en norsk tidligere vektløfter som representerte Larvik AK.
Han vant tre NM-gull, fem NM-sølv og en NM-bronse i perioden 1939–1953. Han var formann i Vestfold idrettskrets fra 1955 til 1960.
Uzunköprü
Uzunköprü er en by med 61 920 innbyggere (2017) i den tyrkiske provinsen Edirne. Den ligger nord for Keşan, sør for Havsa, øst for Meriç og vest for Hayrabolu.
Den russiske føderasjons kommunistparti
Den russiske føderasjons kommunistparti er et russisk politisk parti. Partiet anser seg selv som en etterkommer av den russiske fløyen av Sovjetunionens kommunistiske parti (SUKP). Partiet, som er Russlands nest største etter Forent Russland, understreker sin russiske karakter og inkluderer både russisk patriotisme og nasjonalisme sammen med den tradisjonelle marxismen-leninismen.
Politikk og ideologi
Partiets oppgitte mål er å skape en ny, moderne form for sosialisme i Russland. Partiet står for en positiv fremstilling av erfaringene fra sovjettiden, men har tonet ned sin sovjetnostalgiske retorikk noe i de senere år i et forsøk på å få flere tilhengere blant yngre russere. Partiet mener det russiske folket er særlig disponert for sosialisme, noe partiet begrunner med en angivelig kollektivistisk ånd blant russere.
Partiet ønsker nasjonalisering av naturressurser, landbruket og tungindustri, støtteordninger til store familier, flere støtteordninger til de fattige, og erstatning av Russlands flat skatt-system med progressiv beskatning. Partiet mener også det er viktig å forbedre det offentlige helse- og utdanningssystemet i Russland.
KPRF skiller seg på mange måter fra kommunistpartier i andre land. Partiet har en konservativ posisjon i sosiale spørsmål. Partiet er blant annet kritisk til homofili, og støttet i likhet med de andre partiene i Statsdumaen innføringen av en lov som forbød «homofil propaganda» i 2013. I motsetning til den sovjetiske forgjengeren, som fremmet statsateisme, har partiet også et positivt syn på den ortodokse kirken. Partiets nasjonalistiske retorikk står også i sterk kontrast til vesteuropeiske kommunistpartier.
Utenrikspolitisk er partiet sterkt kritisk til USA, og mener Russland må bruke mer på forsvar for å motstå amerikansk aggresjon. Partiet har nylig gått inn for at Russland skal anerkjenne de etnisk russiske utbryterrepublikkene Donetsk og Lukhansk, som erklærte seg uavhengig fra Ukraina i 2014.
Rick Zumwalt
Richard Lee «Rick» Zumwalt, Jr. (født 24. september 1951, død 19. mars 2003 i Desert Hot Springs i Riverside County i California) var en profesjonell utøver innen håndbak, der han også ble verdensmester. Han var også skuespiller, mest kjent fra rollen som Bob «Bull» Hurley i Sylvester Stallone-filmen Over the Top fra 1987.
Den russiske føderasjons kommunistparti
Historie
Partiet fikk 12,4 prosent oppslutning i det første russiske parlamentsvalget i 1993, og 22,3 prosent i 1995 og partiet ble samtidig landets største. Partiet fikk 24,3 prosent i 1999. Partiets oppslutning gikk deretter ned til 12,6 prosent i 2003 med 51 av 450 seter, og ytterligere ned under valget i 2007, til 11,6 %. Oppslutningen gikk deretter opp til 19,19 ved parlamentsvalget 2011.
Not Going Under
Not Going Under er et musikkalbum med Maria Arredondo, utgitt i 2004.
Den russiske føderasjons kommunistparti
Historie
I alle presidentvalg i Russland etter Sovjetunionens fall har kommunistpartiets kandidat blitt nummer to. I det første presidentvalget i Russland i 1991, før Sovjetunionens fall, fikk det sovjetiske kommunistpartiets kandidat Nikolaj Ryzjkov 17 prosent av stemmene, men ble slått av Boris Jeltsin. I 1996 fikk KPRFs kandidat Gennadij Ziuganov 32 prosent av stemmene, mot Jeltsin's 35 prosent, i et omstridt valg som førte til en rekke anklager om valgfusk til fordel for Jeltsin. I 2000 fikk Ziuganov 29 prosent mot Vladimir Putins 53 prosent. i 2004 fikk Putin 71 prosent, mens kommunistpartiets kandidat Nikolaj Kharitonov fikk 14 prosent. Ved neste presidentvalg, 9. mars 2008, var Gennadij Ziuganov nok en gang kommunistpartiets kandidat og fikk 17,7 prosents oppslutning.
I februar 2005 slo KPRF Vladimir Putins Forent Russland i valgene til den regionale forsamlingen i det autonome distriktet Nenetsk med 27 prosent av stemmene.
Ved Duma-valget i Moskva 4. desember 2005 fikk partiet 16,75 prosent og 4 seter, noe som var partiets beste resultat i Moskva noen sinne.
Andre valgresultat i landet viser at partiet er landets største opposisjonsparti. 21. mai 2007 fikk partiets kandidat ved ordførervalget i Volgograd, Roman Grebennikov, flest stemmer og ble valgt med 32,47 prosents oppslutning.
KPRF er ledet av Gennadij Ziuganov og han har vært leder siden partiet ble etablert i 1993.
Rick Zumwalt
Zumwalt hadde mindre roller i flere filmer. Presidio i 1988. I 1990 var han med i en episode av TV-serien Night Court. Han hadde også rollen som «Judge Mental» i fjernsynsshowet Pictionary for barn fra 1989.
Den russiske føderasjons kommunistparti
Historie
Partiets sterkeste støtte finnes på den russiske landsbygda, særlig i sør, samt i byer rundt Moskva. Regionene hvor KPRF har størst støtte har tradisjonelt blitt omtalt som «det røde beltet», men partiet har mistet terreng siden Vladimir Putin ble president og den økonomiske situasjonen i Russland bedret seg. Partiet er størst blant pensjonister, industriarbeidere og kollektivbønder. De siste årene har oppslutningen blant de yngste velgerne også økt.
Rolling Rock
Rolling Rock er et amerikansk ølmerke av typen lys lager. Den ble opprinnelig brygget lokalt i Pennsylvania, men grunnet god marketsføring og høy kvalitet fikk den popularitet over hele landet, og er nå nasjonalt tilgjengelig. Merket ble solgt til Anheuser-Busch i 2006, og brygges nå i New Jersey.
Rolling Rock kan enkelt gjenkjennes med sine spesielle flasker, som har lysegrønn farge og påmalt etikett.
Sick
Sick er den første utgivelsen fra det amerikanske bandet Beartooth. EP-en ble utgitt 26. juli 2013. Caleb Shomo sang og spilte alle instrumentene på EP-en. EP-en ble gitt ut gratis gjennom Red Bull Records.
Lily Zhang
Lily Zhang (født 16. juni 1996) er en amerikansk bordtennisspiller. Hun representerte landet sitt under Sommer-OL 2012 i London, der hun ble utslått i første runde.
Under Sommer-OL 2020 i Tokyo som ble arrangert i 2021, ble hun utslått i tredje runde i singel.
Kimberly Larsen
Kimberly Michelle Larsen (født 5. juni 1980) er en norsk skuespiller som er blitt kjent blant TV-seere for sin rolle som Tove Jensen i TV-serien Hotel Cæsar. Hun har siden jobbet som reporter for The Voice TV, journalist i Se og Hør og for Kreativ Agenda. Larsen er utdannet skuespiller ved The Nordic Black Theatre School.
Art deco
Art deco (av fransk: Exposition internationale des arts décoratifs et industriels modernes) var en bevegelse innenfor dekorativ kunst tidlig på 1900-tallet, som vokste til å influere arkitektur, mote og visuell kunst.
Oversikt
Art deco tok navnet sitt fra Verdensutstillingen som ble arrangert i Paris i 1925, som tidligere hadde navnet Exposition Internationale des Arts Décoratifs et Industriels Modernes. Her ble franske luksusvarer fremvist og dette ble gjort for å forsikre verden om at Paris fortsatt var det internasjonale senteret for stil etter første verdenskrig.
Paris opprettholdt sin status som sentrum for art deco-designet, gjennomført i møbler av Jacques-Emile Ruhlmann, den mest kjente art deco-møbeldesigneren og kanskje den siste av de tradisjonelle parisiske ébénistes, Jean-Jacques Rateau, bedriften Süe et Mare, skjermbrett fra Eileen Gray, smijernet fra Edgar Brandt, metall- og lakkarbeidene fra Jean Dunand, glass fra René Lalique og Maurice Marinot, klokker og smykker fra Cartier.
Uttrykket art deco ble først brukt under Verdensutstillingen i 1925, men kom ikke i vanlig bruk før det ble reevaluert i 1960-årene. Utøverne arbeidet ikke som et koherent miljø. Stilen betegnes vanligvis som eklektisk, og henter inspirasjon fra et vell av ulike kilder, deriblant:
I samsvar med disse påvirkningene er art deco kjennetegnet ved bruken av materialer som aluminium, rustfritt stål, lakk, intarsia, hai- og sebraskinn. Den djerve bruken av sikksakk- og avtrappede former, og spenstige kurver (til forskjell fra sinuskurvene i art nouveau), chevron-mønstre, og solstrålemotiv. En del av disse motivene var allestedsnærværende – for eksempel ble solstrålemotivet benyttet i slike sammenheneger som kvinnesko, radiatorgrill, auditoriet i Radio City Music Hall og i spiret på Chrysler Building.
Art deco er en overdådig stil, og denne overdådigheten er tilskrevet en reaksjon på den påtvungne sparsommeligheten i årene under den første verdenskrig.
Art deco var en populær stil for kinointeriører, teatre og de store passasjerskipene som Ile de France og Normandie.
En parallell strømning fulgte hakk i hæl, strømlinjeformen eller Streamline Moderne, var påvirket av strømlinjeformete industriprodukter som ble frembrakt gjennom vitenskap og masseproduksjon. Typiske forbilder er geværkulen og passasjerskipene, hvor hydro- og aerodynamiske tilpasninger er formgenererende. Chryslers Air-Flo design fra 1933 (date) hadde stor suksess, «strømlinjete» former ble anvendt til og med på produkter som blyantspissere, kjøleskap og kjøkkenmaskiner. I arkitekturen ble art deco-byggene kjennetegnet av avrundete hjørner, spesielt i bygg ved veikryss.
Enkelte historikere ser på art deco som en type eller tidlig form for modernisme.
Art deco tapte langsomt terreng i vest etter den kom inn i masseproduksjonen, ble latterliggjort som prangende og for å gi et falsk bilde av luksus. Til slutt ble stilen overkjørt av den spartanske holdningen som hersket under den andre verdenskrig. I koloniene, som for eksempel India, ble stilen en døråpner for modernisme og var i fortsatt bruk langt inn i 1960-årene.
En fornyet interesse for art deco oppsto innen grafisk formgiving i 1980-årene, hvor stilens sammenheng med film noir og 1930-årenes glamour førte til at art deco ble brukt i reklamen for smykker og moter.
Dette er fremdeles herfra at det store flertallet av amerikanere har bildet av hva art deco bærer i seg.
I London kan man finne art deco i forbindelse med London Underground, og svært mange av T-banestasjonene i forstedene er bygd i denne stilen. Arnos Grove undergrunnsstasjon er en av de mest kjente stasjonene i art deco. Hovedkvarteret til London Transport 55_Broadway, tegnet av Charles Holden, er også gjennomført i art deco-stil. Hotellet Claridge's på Mayfair i London er også kjent for sitt art deco-interiør.
Kjent art deco-design
Jean Gardners bok Houses of the Art Deco Years (ISBN 1-898030-71-5) tar for seg art decos innflytelse på forstedsbebyggelsen i England. Hun tar for seg hver enkelt arkitektonisk utforming, kapittel for kapittel, for å vise i hvor stor utstrekning art deco-stilen har influert britisk privatbebyggelse på 1920- og 1930-tallet.
Oryctoderus
Oryctoderus er en slekt av biller som hører til familien skarabider (Scarabaeidae). De hører til underfamilien hornbiller (Dynastinae).
Utseende
Middelsstore til nokså store, avlangt ovale, blankt svarte eller mørkt brunlige hornbiller. Denne slekten mangler horn eller knøler på hodet og pronotum og ser derfor ikke ut som typiske hornbiller. Beina er kraftige, leggene på yttersiden med tenner, fotleddene ganske brede.
Utbredelse
Gruppen er utbredt i Sørøst-Asia, gjennom Indonesia til Oseania.
Agonum sexpunctatum
Agonum sexpunctatum er en av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.
Muntinlupa
Muntinlupa (offisielt City of Muntinlupa) er en by på øya Luzon på Filippinene. Den ligger i Metro Manila og har 504 509 innbyggere (folketelling i 2015).
Agonum sexpunctatum
Utbredelse
Agonum sexpunctatum finnes i nesten hele Europa, men er sjeldnere i sør og vest. Den er utbredt østover i Asia. Finnes i Norge. Ikke vanlig, men opptrer lokalt tallrikt.
Muntinlupa
Byen er inndelt i ni smådistrikt, barangayer, per 30. september 2019.
Agonum sexpunctatum
Utseende
Agonum sexpunctatum er 7,6-10 mm lang. Hodet og brystskjoldet er grønn eller blålig metallisk på farge. Også de første leddene (rotleddene) på antennen og lårene (femora) har metallglans. Dekkvingene har metallisk glans og er rødt kobber farget, ofte med mer grønne sidekanter. Det tredje rille-mellomrom (fra midten / sømmen)  har minst fire børstepunkt, små fordypninger med ett stivt oppstående hår. Antennenes fjerde ledd med fine korte hår og noen lange børster i spissen. Det tredje leddet er bart (nakent), uten de korte tilliggende hårene. (Krever forstørrelse for å se). Brystskjoldet er smalere enn skuldrene (frampartiet av dekkvingene) og har avrundede bakhjørner. Beina er ikke ensfarget, men har mørkere parti. Bakfotens første ledd (tars) er klart lengre enn sporen i spissen av leggen (tibia). Ikke vanlig,
Levevis
Agonum sexpunctatum er vanligvis nattaktiv og lever som predator på andre dyr. Den lever på fuktige lokaliteter, ofte på gressenger.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Rodrigo Chaves Robles
Rodrigo Alberto de Jesús Chaves Robles, født 10. juni 1961, er en costaricansk økonom og politiker som fra 8. mai 2022 er Costa Ricas president. Han var landets finansminister fra 2019 til 2020 under president Carlos Alvarado Quesada. (Costa Rica har ingen statsminister, regjeringen er direkte underlagt presidenten.)
Biografi
Chaves Robles ble født i distriktet Carmen i hovedstaden San José 10. juni 1960. Han studerte økonomi ved Ohio State University.
Før han ble utnevnt til finansminister var han landdirektør i Verdensbanken for flere forskjellige land i Asia, Europa og Amerika. Da han sluttet i Verdensbanken i 2019 ble det sett i sammenheng med at en rapport beskyldte Chaves Robles for seksuell trakassering av ansatte.
Han ble utnevnt til finansminister i regjeringen til Carlos Alvarado Quesada den 30. oktober 2019, men overtok ikke kontoret før 26. november.
Presidentvalget 2022
I juli 2021 annonserte Chaves sitt kandidatur til Costa Ricas presidentvalg i 2022. I valgkampen la det Chaves-ledede sosialdemokratiske progressive partiet (Partido Progreso Social Democrático, PPSD) vekt på å bekjempe korrupsjon og å legge vekt på åpenhet mellom regjeringen, pressen, universitetene og folket. Han ville ha flere kvinner ut i arbeidslivet, og han la fram en fempunktsplan for å redusere levekostnadene. Han la også til at han var mot tvungen COVID-19-vaksinasjon.
Thomas Rupprath
Thomas Rupprath (født 16. mars 1977) er en tysk svømmer.
Han representerte Tyskland under Sommer-OL 2004 i Athen, der han ble nummer 4 på 100 meter butterfly. Han tok senere sølv på medleystafetten, og han tok også bronse på samme stafett under Sommer-OL 2000.
Dorcus furusui
Dorcus furusui er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor (hannen millimeter), slank, mørkbrun hjortebille. Hannen har nokså små til middelsstore, slanke, sigdformede kjever uten påfallende tenner.
Levevis
Larvene utvikler seg i morken ved av løvtrær.
Utbredelse
Arten er beskrevet fra øya Obi i Molukkene, Indonesia.
Tarjei Foshaug
Tarjei Foshaug (født 30. mars 1973) er en norsk vokalist, låtskriver, tekstforfatter, DJ og festivalarrangør. Siden 2010 har han vært frontmann i det norske punkrock-bandet Hard Luck Street. Han er også vokalist i rockebandet Valentourettes, som er en hyllest til Joachim «Jokke» Nielsen og hans musikk.
Sovjetunionen under Vinter-OL 1968
Sovjetunionen under Vinter-OL 1968. Syttifire sportsutøvere, femtifire menn og tjue kvinner, fra Sovjetunionen deltok i åtte sporter, alpint, kunstløp, langrenn, kombinert, hurtigløp på skøyter, skihopping, skiskyting og ishockey under Vinter-OL 1968 i Grenoble i Frankrike. Sovjetunionen, som deltok før fjerde gang i et vinter-OL, ble nest beste nasjon med fem gull-, fem sølv- og tre bronsemedaljer. Skiskytteren Viktor Mamatov var Sovjetunionens flaggbærer under åpningsseremonien.
Solbrenthet
Solbrenthet er en tilstand av brent hud som følge av ultrafiolett stråling (UV-stråling) fra sollys eller lampene fra et solarium. Tilstanden fører til erytema, der overflaten blir rød, varm og øm. Andre symptomer kan være generell utmattelse og svimmelhet. Ekstreme mengder UV-stråling kan være en årsak til hudkreft men kan også være livsfarlig gjennom forbrenning og uttørring av kroppen. Solbrenthet kan også ramme en rekke dyr.
En mildere eksponering til UV-stråling stimulerer hudens pigmenter til å danne en mørkere overflate. Den mørkere hudfargen er i mange kulturer ettertraktet, og søkes gjennom bevisst å utsette kroppen for sol, å sole seg eller å ta solbad. Personer med mindre pigmentdannelse har større risiko for solbrenthet.
Quemadura
BMX
BMX er en gren innen sykkelsporten. Navnet er en forkortelse av det engelske bicycle moto cross, da den klassiske konkurranseformen ligner på det man finner i motocross.
Historikk
BMX oppsto på 1970-tallet da barn i California begynte å konkurrere på syklene sine i jord-løyper, slik som voksne gjorde med sine motorsykler. Over tid har det utviklet seg tilbake til crosskjøringen.
Utstyr
BMX forbindes med små sykler med 20" hjul, og har blitt en fellesbetegnelse for sykkelgrener hvor lignende sykler brukes. Forøvrig finnes forskjellige typer BMX-sykler tilpasset de enkelte grenene.
BMX-baner i Norge
I dag finnes det ni BMX-baner som det kjøres løp på i Norge:
Selen
Selen er et grunnstoff med kjemisk symbol Se og atomnummer 34.
Historie
Selen ble oppdaget i 1817 av den svenske kjemikeren Jöns Jakob Berzelius i slam fra blykamrene ved en svovelsyre-fabrikk. Til å begynne med antok han at det røde slammet var tellur, men etter nærmere undersøkelser skjønte han at han sto overfor et hittil ukjent grunnstoff.
Egenskaper
Selen er et ikke-metall som kjemisk er beslektet med svovel og tellur. Det er sjeldnere enn sølv, og er giftig i store mengder (over 5 mg daglig), men livsnødvendig som sporstoff. Selen i ren form opptrer i flere allotropiske former hvor den mest stabile er en tett lillagrå metallaktig halvleder med trigonalstrukturerte polymer-kjeder. Denne allotropen er fotosensitiv (har mindre resistivitet i lys enn i mørke), en egenskap som har vært benyttet i fotoceller. I andre allotropiske former er selen en isolator (leder ikke elektrisk strøm).
Selen oksiderer ikke like lett som svovel. Det reagerer med salpetersyre og danner selensyre (H2SeO4), men løses ikke opp i vann.
Isotoper
Naturlig forekommende selen består av 6 isotoper. 5 av disse er stabile: 74Se (0,89 %), 76Se (9,37 %), 77Se (7,63 %), 78Se (23,77 %) og 80Se (49,61 %), og én er ustabil (og dermed radioaktiv): 82Se (8,73 %) med halveringstid 9,83 × 1019 år (den lange halveringstiden gjør at denne isotopen ofte betraktes som stabil). I tillegg er 24 kunstig fremstilte ustabile isotoper kjent. De mest stabile av disse er 79Se med halveringstid 1,13 × 106 år, 75Se med halveringstid 119,779 døgn og 72Se med halveringstid 8,4 døgn. Alle de resterende isotopene har halveringstider kortere enn 8 timer, og de fleste kortere enn 1 time.
CAS-nummer: 7782-49-2
Forekomst
Selen forekommer i ren form i naturen, men i svært små mengder. Selen finnes i drivverdige mengder i svovelholdig malm som for eksempel i svovelkis (pyritt), der selen delvis overtar svovelets plass. Selen-mineraler finnes også (clausthalitt og naumannitt, men disse er sjeldne.
Den viktigste kilden til selen er som biprodukt fra kobber-,sølv- og bly-fremstilling. Selen utvinnes av anodeslam fra disse prosessene. På verdensbasis produseres årlig cirka 1 550 tonn selen, og de største produsentlandene i 2007 var Japan (740 tonn), Canada (300 tonn) og Belgia (200 tonn). Verdens utvinnbare selen-reserver anslås til 82 000 tonn.
Anvendelse
Selen brukes også som bestanddel i solcellepanel laget av kobber og indium.
Mendelevium
Mendelevium er et kunstig fremstilt, radioaktivt grunnstoff med atomnummer 101 og kjemisk symbol Md (tidligere Mv).
Historie
Mendelevium (tidligere unnilunium – kjemisk symbol Unu) ble første gang fremstilt i 1955 av Stanley G. Thompson, Glenn T. Seaborg, Bernard G. Harvey, Gregory R. Choppin og Albert Ghiorso ved Berkeley-universitetet i California, USA. De fremstilte isotopen 256Md ved å bombardere 253Es (einsteinium) med helium-ioner i en 60 tommers syklotron:
Grunnstoffet er oppkalt etter den russiske kjemikeren Dmitrij Mendelejev, en av opphavsmennene til periodesystemet.
Egenskaper
Mendelevium er et radioaktivt metall som tilhører aktinoidene. Det er fremstilt svært lite av stoffet, og derfor vites lite om de kjemiske og fysiske egenskapene. Det antas at utseende er metallisk sølvhvitt eller grått.
Isotoper
Mendelevium har ingen stabile isotoper. 16 isotoper er kjent hittil, og de mest stabile er 258Md med halveringstid 51,5 døgn, 260Md med halveringstid 31,8 døgn, og 257Md med halveringstid 5,52 timer. Alle de resterende isotopene har halveringstider kortere enn 2 timer, og de fleste kortere enn 1 minutt. Over halvparten av mendelevium-isotopene kan nedbrytes ved spontan kjernespalting (fisjon).
CAS-nummer: 7440-11-1
Forekomst
Mendelevium forekommer ikke naturlig, men fremstilles kunstig i laboratorier.
Anvendelse
Mendelevium har i dag ingen bruksområder bortsett fra i forskning.
Kerry Wyborn
Kerry Wyborn (født 22. desember 1977 i Auburn i New South Wales), australsk softballspiller som deltok i de olympiske leker 2004 i Athen og 2008 i Beijing.
Wyborn vant en olympisk sølvmedalje i softball under sommer-OL 2004 i Athen. Hun var med på det australske laget som kom på andreplass i softballturneringen bak USA. Australia tapte finalen til USA med 1-5.
Norgesmesterskapet i boksing 1988
Norgesmesterskapet i boksing 1988 ble arrangert 11.–13. mars i Haukelandshallen i Bergen.
Kongepokalen ble vunnet av Arve Breidal. Forbundspokalen ble vunnet av Jarle Ness. Beste klubb ble Sentrum Bokseklubb.
Mosigkau slott
Etter Anna Wilhelmines død i 1780 gikk eiendommen inn i en stiftelse for adelige, ugifte kvinner, en stiftelse som besto inntil 1945.
Mosigkau slott hører til de siste fullstendige rokokkoensembler i midttyskland. Det kulturhistoriske høydepunkt i slottet er gallerisalen. Den er rikt utsmykket med stukkatur og inneholder bl.a. Zephyr og Flora av Peter Paul Rubens og Prinsen av Oranien av Anton van Dyck og dessuten verker av flamske italienske og tyske kunstnere.
Slottet er fra 2000 som en del av Parkanleggene i Dessau-Wörlitz, oppført på UNESCOs liste over verdens kulturarv.
1941
1941 (MCMXLI) i den gregorianske kalenderen var et år uten skuddag og begynte på en onsdag.
Tabago (pipe)
Verkstedet ligger på bryggen i Bergen og er et av Norges to pipemakerier.
Olufunke Oshonaike
Olufunke Oshonaike (født 28. oktober 1975) er en nigeriansk bordtennisspiller. Hun representerte landet sitt under Sommer-OL 2012 i London, der hun ble utslått i første runde.
Under Sommer-OL 2020 i Tokyo som ble arrangert i 2021, ble hun utslått i den innledende runden i singel.
Igor Martsjenko
Igor Jurjevitsj Martsjenko (russisk Игорь Юрьевич Марченко, født 26. november 1975) er en russisk svømmer.
Han representerte Russland under Sommer-OL 2004 i Athen, der han ble nummer 5 på 100 meter butterfly.
Vektløfting under samveldelekene 1978
Vektløfting under samveldelekene 1978. Vektløfting var en av flere sporter under de ellevte samveldelekene som ble arrangert i Edmonton i Canada i perioden 3. til 12. august 1978. Det var åttende gangen som vektløfting var med på programmet i Samveldelekene. I lekene i 1978 ble det konkurrert i ti vektklasser i vektløfting, kun for menn. Australia ble beste nasjon med tre gullmedaljer foran Canada som også vant tre gull.
EFF
EFF er en forkortelse for flere organisasjoner:
Alfred Maudslay
Alfred Percival Maudslay (født 18. mars 1850 i Lower Norwood Lodge, nær London, død 22. januar 1931) var en britisk kolonidiplomat, oppdager og arkeolog. Han var en av første europeerne som studerte Maya-ruiner.
Bakgrunn og virke
Maudslay ble født inn i velstående ingeniør familie som nedstammet fra Henry Maudslay. Han ble utdannet ved Royal Tunbridge Wells og Harrow School, og studerte naturvitenskap ved Trinity Hall, Cambridge i 1868-72, hvor han was fikk et bekjentskap med John Willis Clark, som da var sekretær ved Cambridge Antiquarian Society.
Etter eksamen, skulle Maudslay begynne å studere medisin, men ble akutt syk av bronkitt og avbrøt studiene. Han flyttet til Trinidad, og ble privat sekretær til guvernør William Cairns, og ble overført med Cairns til Queensland. Han flyttet etter hvert til Fiji for å arbeide sammen med guvernør Arthur Gordon, og hjalp til i kampen mot opprørske lokale stammer. Seinere tjente han som britisk konsul i Tonga og Samoa. I februar 1880, gikk Maudslay av fra kolonitjenesten etter å ha tilbrakt seks år i britiske stillehavskolonier. Han sluttet seg til sine slektninger i Calcutta under deres verdensrundtur, returnerte til Storbritannia i desember, og reiste så til Guatemala via British Honduras.
I Guatemala, begynte Maudslay det store arkeologiske arbeidet som han nå er mest kjent for. Han startet arbeidet ved Mayaruinene i Quirigua og Copan hvor han med hjelp fra Frank Sarg, leide inn arbeidere til å hjelpe med å renske og undersøke de gjenværende strukturer og artefakter. Sarg introduserte også Maudslay for ruinene i Tikal som nylig var funnet og til en pålitelig guide: Gorgonio Lopez. Maudslay var den første til å beskrive funnstedet Yaxchilán.
I løpet av undersøkelsene, begynte Maudslay utviklingen av arbeidsmåter som seinere er blitt en del av de arkeologiske teknikker. Han leide inn den italienske eksperten Lorenzo Giuntini og teknikere for å lage gips-avstøpninger av utskjæringer og ristninger, mens Gorgonio López laget avstøpninger i papir-mâché. Kunstneren Annie Hunter tegnet skisser av støpningene før de ble skipet til museer i England og USA. Maudslay tok også mengder av fotografier – tørrplatefotografi var da en ny teknikk – og laget kopier av inskripsjoner.